Disgrifiad Rôl a Manyleb Person

**Rôl:** Aelod Annibynnol o’r Panel Ymgynghorol **neu** o’r Pwyllgor Archwilio a Sicrhau Risg

**Lleoliad:** Mae’r rôl yn cynnwys paratoi ar gyfer cyfarfodydd a phresenoldeb wyneb yn wyneb yn swyddfeydd OGCC (Pencoed, Pen-y-bont ar Ogwr) ar gyfer cyfarfodydd, y broses gynefino, hyfforddiant ac ati.

**Tâl:** Cyfradd ddyddiol - £300 ar gyfer cyfarfodydd / hyfforddiant

Cyfradd hanner diwrnod ar gyfer mynychu hyfforddiant hanner diwrnod ar ddiwrnod heblaw diwrnod cyfarfod - £200

**Nifer y cyfarfodydd:** Yn gyffredinol 4 cyfarfod y flwyddyn, ynghyd â 2 sesiwn hyfforddi/datblygu

**Cyfnod y swydd:** Cyfnod cychwynnol o 3 blynedd, gydag estyniad posibl am 3 blynedd arall

Disgrifiad Rôl

**Aelodau Annibynnol o’r Panel Ymgynghorol**

Cynorthwyo'r Ombwdsmon wrth sefydlu:

* cyfeiriad, nodau, amcanion a thargedau strategol OGCC;
* polisïau busnes allweddol;
* strategaethau a pholisïau cyflogaeth allweddol.

I archwilio a sicrhau:

* y Cynllun Strategol Tair Blynedd a'r Cynllun Busnes Blynyddol;
* cyflwyno amcangyfrifon cyllideb i Bwyllgor Cyllid Senedd Cymru;
* dyrannu cyllideb lefel uchel.

I fonitro ac adolygu:

* perfformiad a darpariaeth weithredol;
* effeithiolrwydd strategaethau a pholisïau cyflogaeth;
* amrywiaeth a chyfle cyfartal, yn enwedig mewn cysylltiad â’r Ddeddf Cydraddoldeb 2010
* strategaethau cyfathrebu allanol a chysylltiadau â rhanddeiliaid.

**Aelodau Annibynnol o’r Pwyllgor Archwilio a Sicrhau Risg**

I graffu a chynghori’r Ombwdsmon, fel Swyddog Cyfrifyddu, ar:

* y prosesau strategol ar gyfer risg, rheolaeth a llywodraethu a’r Datganiad Llywodraethu Blynyddol;
* y cynlluniau Strategol a Busnes drafft ar sail cydymffurfiaeth, economaidd, effeithlonrwydd ac effeithiolrwydd i gydnabod y gofyniad yn yr archwiliad blynyddol i roi cyfrif am y defnydd o arian;
* polisïau cyfrifyddu, cyfrifon, gan gynnwys y broses ar gyfer adolygu'r cyfrifon cyn eu cyflwyno i’w harchwilio, lefelau’r gwallau a nodwyd, a llythyr sylwadau’r rheolwyr at yr archwilwyr allanol;
* y gweithgarwch arfaethedig a chanlyniadau’r archwiliad mewnol ac allanol;
* pa mor ddigonol yw ymateb y rheolwyr i faterion a ganfuwyd gan weithgarwch archwilio, gan gynnwys archwiliadau allanol;
* sicrwydd sy’n ymwneud â gofynion llywodraethu corfforaethol y sefydliad;
* (pan fo’n briodol) cynigion ar gyfer tendro am wasanaethau Archwilio Mewnol neu ar gyfer prynu gwasanaethau nad ydynt yn ymwneud ag archwilio gan gontractwyr sy'n darparu gwasanaethau archwilio;
* polisïau gwrth-dwyll, prosesau chwythu’r chwiban, a threfniadau ar gyfer ymchwiliadau arbennig;
* trefniadau parhad busnes;
* trefniadau Iechyd & Diogelwch.

**Manyleb Person:**

**Hanfodol:**

1. Y gallu i ddylanwadu ar sefydliadau ac unigolion, ac ymgysylltu â nhw, ar lefel uchel i hyrwyddo newid cadarnhaol
2. Y gallu i ymgysylltu â gweledigaeth strategol
3. Sgiliau cyfathrebu a rhyngbersonol da
4. Y gallu i ddehongli data cymhleth
5. Dealltwriaeth dda o wasanaethau cyhoeddus Cymru
6. Y gallu i graffu a herio drwy awgrym
7. Ymrwymiad i gyfiawnder a chydraddoldeb.

**Nodwedd ddymunol:**

Y gallu i weithio trwy gyfrwng y Gymraeg.

**Gwybodaeth, sgiliau a phrofiad dymunol**

Mae’n bwysig bod aelodaeth y Pwyllgor Archwilio a Sicrhau Risg a’r Panel Ymgynghorol yn cynnwys amrywiaeth o safbwyntiau, sgiliau a phrofiad. Mae manylion y nodweddion dymunol isod. Ni ddisgwylir y bydd gan aelodau annibynnol unigol wybodaeth a phrofiad yn y rhan fwyaf / pob un o'r meysydd a restrir. Fodd bynnag, byddwn yn ceisio cyflenwi’r meysydd hyn, fel y bo'n briodol, drwy aelodaeth gyffredinol y Panel Ymgynghorol / y Pwyllgor Archwilio a Sicrhau Risg.

1. Profiad o reolaeth ariannol / deiliad cyllideb

2. Profiad o gyfrifyddu, archwilio mewnol neu allanol

3. Cymwysterau neu aelodaethau proffesiynol Ariannol/Cyfreithiol/Rheolaeth/AD

4. Gwybodaeth / profiad o reoli gwybodaeth / diogelwch gwybodaeth

5. Gwybodaeth / profiad o reoli risg

6. Gwybodaeth / profiad o TG a Digidol / Seiberddiogelwch

7. Dealltwriaeth o faterion cyhoeddus, profiad o weithredu mewn amgylchedd gwleidyddol

8. Dealltwriaeth o faterion gwleidyddol a gwasanaethau cyhoeddus Cymreig

9. Profiad o eirioli neu waith trydydd sector, gan gynnwys hyrwyddo lleisiau’r grwpiau nad ydynt yn cael eu clywed cymaint

10. Gwybodaeth / profiad ym maes cydraddoldeb, amrywiaeth a chynhwysiant

11. Gwybodaeth a phrofiad o reoli rhanddeiliaid

12. Dealltwriaeth / profiad o waith yr Ombwdsmon / cyfiawnder gweinyddol / cwynion

13. Profiad o Lywodraethu Corfforaethol / Aelodaeth Bwrdd / Gwneud penderfyniadau strategol / rôl anweithredol

14. Profiad o reoli staff, Adnoddau Dynol, rheolaeth weithredol a darparu gwasanaethau

15. Profiad mewn Pwyllgor Archwilio neu rôl graffu

16. Profiad / gwybodaeth o gyfathrebu – cyhoeddiadau, y wasg, y cyfryngau

17. Profiad o ddarparu gwasanaeth i gwsmeriaid

**Ein Gwerthoedd**

Disgwylir i Aelodau Annibynnol ddangos ein gwerthoedd yn eu gwaith gyda ni.

**Cyflawni:**  Gwneud ein gorau glas

**Undod:** Parchu ein gilydd a gweithio ar y cyd er mwyn i’r sefydliad lwyddo

**Meddwl yn gadarnhaol:**  Dangos brwdfrydedd a balchder o ran pwy ydyn ni a’r hyn rydyn ni’n ei wneud

**Cefnogaeth:**  Bod yn gefn i’n gilydd a gwerthfawrogi ein hamrywiaeth

**Perchenogaeth:**  Derbyn cyfrifoldeb am bopeth a wnawn

**Parodrwydd:**  Bod yn awyddus, yn hyblyg ac yn rhagweithiol